2001/14/EY: Komission päätös, tehty 19 päivänä joulukuuta 2000, yhteisön taloudellisesta tuesta kasveille tai kasvituotteille haitallisten organismien torjumisesta Espanjalle, Ranskalle, Italialle, Itävallalle ja Portugalille aiheutuneisiin menoihin (tiedoksiannettu numerolla K(2000) 3868)



Virallinen lehti nro L 004 , 09/01/2001 s. 0025 - 0028



Komission päätös, tehty 19 päivänä joulukuuta 2000, yhteisön taloudellisesta tuesta kasveille tai kasvituotteille haitallisten organismien torjumisesta Espanjalle, Ranskalle, Italialle, Itävallalle ja Portugalille aiheutuneisiin menoihin (tiedoksiannettu numerolla K(2000) 3868) (Ainoastaan espanjan-, ranskan-, italian-, saksan- ja portugalinkieliset tekstit ovat todistusvoimaisia) (2001/14/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1), jäljempänä "direktiivi", ja erityisesti sen 23 artiklan, sekä katsoo seuraavaa: (1) Yhteisö voi direktiivin nojalla myöntää jäsenvaltioille taloudellista tukea sellaisiin tarpeellisiin toimenpiteisiin suoraan liittyvien menojen kattamiseksi, joita on toteutettu tai joita aiotaan toteuttaa kolmansista maista tai yhteisön muilta alueilta peräisin olevien haitallisten organismien kulkeutumisen estämiseksi hävittämällä ne, tai jos se ei ole mahdollista, estämällä niiden leviäminen. (2) Espanja, Italia, Itävalta ja Portugali ovat hakeneet tällaista yhteisön taloudellista tukea direktiivissä säädetyssä määräajassa. (3) Espanja, Italia, Itävalta ja Portugali ovat kukin luoneet toimenpideohjelman niiden alueille kulkeutuneiden kasveille haitallisten organismien hävittämiseksi. Ohjelmissa määritellään tavoitteet, toteutettavat toimenpiteet sekä niiden kesto ja kustannukset, jotta yhteisö voi osallistua niiden rahoitukseen. (4) Ranskan hakemusta, joka koskee yhteisön korvausta perunantuottajajärjestöjen Clavibacter michiganensis ssp. sepedonicus, Globodera rostochiensis ja Globodera pallida -organismien hävittämisohjelmien yhteydessä vuonna 1997 maksamista menoista, on tarkasteltu uudelleen ottaen huomioon äskettäin tehty oikeudellinen selvennys tällaisten menojen kelpoisuudesta yhteisön taloudelliseen tukeen. (5) Yhteisön taloudellinen tuki voi kattaa enintään 50 prosenttia tukikelpoisista menoista. Koska vuotta 2000 koskevassa Euroopan unionin yleisessä talousarviossa kyseiseen tarkoitukseen varatut määrärahat ovat kuitenkin rajoitetut, yhteisön taloudellinen tuki vahvistetaan tätä päätöstä varten yleisesti 19 prosentiksi ja todetaan, että vastaanotettuja ohjelmia on kohdeltu tasavertaisesti. (6) Edellä tarkoitettujen Ranskalle vuonna 1997 aiheutuneiden menojen osalta yhteisön taloudellinen tuki vahvistetaan tätä päätöstä varten 40 prosenttiin, joka vastaa muille vuoden 1997 ohjelmille päätöksellä 2000/38/EY myönnetyn yhteisön tuen tasoa. (7) Joidenkin ohjelmien osalta ajanjaksoa, jonka kuluessa hävittämistoimenpiteet on toteutettava, on voitu direktiivin 23 artiklan 5 kohdan kolmannen alakohdan mukaisesti jatkaa yhdellä, kahdella tai kolmella vuodella, kun tilanteen tarkastelun perusteella on päädytty siihen, että edellä tarkoitettujen hävittämistoimenpiteiden tavoite saavutetaan todennäköisesti kyseisen lisäajan kuluessa. (8) Tämän päätöksen mukaisiin, yli kaksi vuotta kestäneisiin ohjelmiin myönnetty yhteisön taloudellinen tuki on ollut aleneva eli tukikelpoiset menot on kolmantena vuonna kerrottu 0,7:llä, neljäntenä vuonna 0,6:lla ja viidentenä vuonna 0,5:llä. (9) Menot, jotka ovat aiheutuneet Espanjalle, Ranskalle, Italialle, Itävallalle ja Portugalille ja joita tässä päätöksessä käsitellään, liittyvät suoraan direktiivin 23 artiklan 2 kohdan a ja b alakohdassa tarkoitettuihin seikkoihin. (10) Espanjan, Ranskan, Italian, Itävallan ja Portugalin toimittamien teknisten tietojen perusteella komissio on voinut analysoida tilannetta tarkasti ja kokonaisvaltaisesti. Myös pysyvä kasvinsuojelukomitea on tutkinut tiedot yksityiskohtaisesti. (11) Jäljempänä 2 artiklassa tarkoitetun tuen myöntäminen ei estä tuen myöntämistä muihin tarpeellisiin lisätoimiin, jotka on toteutettu tai toteutetaan kulloinkin kyseessä olevan haitallisen organismin hävittämiseksi tai torjumiseksi. (12) Tällä päätöksellä ei rajoiteta direktiivin 24 artiklan mukaisten sellaisten komission tarkastusten lopputulosta eikä seurauksia, joilla tutkitaan, johtuuko haitallisten organismien kulkeutuminen riittämättömistä tutkimuksista tai tarkastuksista. (13) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään yhteisön taloudellisen tuen myöntäminen Espanjalle, Ranskalle, Italialle, Itävallalle ja Portugalille aiheutuneisiin menoihin, jotka liittyvät suoraan direktiivin 2000/29/EY 23 artiklan 2 kohdassa määriteltyihin tarpeellisiin toimenpiteisiin, jotka on toteutettu kulloinkin kyseessä olevan haitallisen organismin torjumiseksi tämän päätöksen liitteessä lueteltujen hävittämisohjelmien avulla. 2 artikla 1. Edellä 1 artiklassa tarkoitetun taloudellisen tuen kokonaismäärä on 497481 euroa. 2. Yhteisön taloudellisen tuen enimmäismäärät kutakin hävittämisohjelmaa ja kutakin hävittämisohjelman toteuttamisvuotta varten ilmoitetaan tämän päätöksen liitteessä. 3. Yhteisön taloudellisen tuen enimmäismäärät jakautuvat asianomaisten jäsenvaltioiden kesken seuraavasti: - 161273 euroa Espanjalle - 26899 euroa Ranskalle - 5168 euroa Italialle - 17103 euroa Itävallalle - 287038 euroa Portugalille. 3 artikla 1. Jollei direktiivin 2000/29/EY 24 artiklan mukaisista komission tarkastuksista muuta johdu, yhteisön taloudellista tukea maksetaan ainoastaan silloin, kun komissiolle toimitetaan asiakirjat kulloinkin kyseessä olevien haitallisten organismien esiintymisen toteamiseksi ja hävittämiseksi toteutetuista toimenpiteistä. 2. Edellä 1 kohdassa tarkoitetut asiakirjat on sisällytettävä hakemukseen, jossa esitetään seuraavat seikat: a) esiintymistä koskevat yleiset tiedot, mukaan luettuina yksityiskohtaiset tiedot muun muassa seuraavista seikoista: päivämäärä, jona kyseisen haitallisen organismin esiintymistä epäiltiin tai jona se vahvistettiin, ja yksityiskohtaiset tiedot todetun esiintymän oletetusta alkuperästä; b) hävittämisohjelman kuvaus, mukaan luettuina muun muassa toteutetut tai suunnitellut toimenpiteet ja niiden oletettu kesto; ja hävittämisohjelman kunkin toteuttamisvuoden osalta, c) valvontakertomus toimista, jotka toteutettiin kyseessä olevan haitallisen organismin esiintymisen luonteen ja laajuuden määrittelemiseksi; d) hävittämiskertomus kultakin tilalta, jolla kasveja ja kasvituotteita on hävitetty, mukaan luettuina tiedot muun muassa seuraavista seikoista: - tilan sijainti ja osoite, - hävitettyjen kasvien ja kasvituotteiden määrä; e) rahoitusselvitys, jossa on mukana luettelo tuensaajista ja heidän osoitteistaan sekä tarpeellisten toimenpiteiden toteuttamiseksi maksetuista tai maksettavista määristä (alv:tä ja muita veroja lukuun ottamatta); f) jäljennös direktiivin 16 artiklan 1 tai 2 kohdan mukaisesti tehdystä havaintoilmoituksesta; g) selvitys tai tositteet edellä tarkoitetuista maksuista. 4 artikla Tämä päätös on osoitettu Espanjan kuningaskunnalle, Ranskan tasavallalle, Italian tasavallalle, Itävallan tasavallalle ja Portugalin tasavallalle. Tehty Brysselissä 19 päivänä joulukuuta 2000. Komission puolesta David Byrne Komission jäsen (1) EYVL L 169, 10.7.2000, s. 1. LIITE HÄVITTÄMISOHJELMAT I jakso: Ohjelmat, joiden osalta yhteisön taloudellinen tuki on 19 prosenttia tukikelpoisista menoista >TAULUKON PAIKKA> II jakso: Ohjelmat, joiden osalta yhteisön taloudellinen tuki on 40 prosenttia tukikelpoisista menoista >TAULUKON PAIKKA>